recursal/SuperWikiNEXT-32B huggingface dataset:
மனிதனுடைய நம்பிக்கைகள், எண்ணங்கள், கருத்துக்கள் என்பவற்றின் உருவாக்கத்தின் அடிப்படையில் அமைந்துள்ளதே **விழுமியம்** (*Value*) எனப்படுகின்றது. விழுமியங்களை நேர்மையுடன் பயன்படுத்துவதே அவற்றின் தொடர்ச்சியை உறுதிப்படுத்துகின்றது. இந்தத் தொடர்ச்சியே விழுமியத்தை தொடர்புடைய ஏனைய கருத்துருக்களான, நம்பிக்கை, கருத்து, எண்ணம் என்பவற்றிலிருந்து வேறுபடுத்துகின்றது. இத்தகைய சூழலில் விழுமியம் என்பது மனிதர் எதை அடிப்படையாகக் கொண்டு செயற்படுகிறார்களோ அதைக் குறிக்கிறது எனலாம்.

விழுமியங்கள் இரு வகையாகக் கருதப்படலாம்.

1. தனி மனித விழுமியங்கள்
2. பண்பாட்டு விழுமியங்கள்

தனி மனித விழுமியங்கள் தனி மனிதருடைய வாழ்வை ஒழுங்கமைப்பதை நோக்கமாகக் கொண்டவை. அவை ஒட்டுமொத்தமாகச் சமுதாயத்தின் ஒழுங்கமைவுக்கு அத்தியாவசியமாக இருக்க வேண்டும் என்பதில்லை.ஒரு சமூகத்தில் பொதுவாக உள்ள விழுமியங்கள் பண்பாட்டு விழுமியங்கள் எனப்படுகின்றன. இன்னொரு வகையில், மனிதர்கள் சேர்ந்து வாழ்வதற்கு எந்தெந்த விழுமியங்கள் சிறப்பாகத் தேவைப் படுகின்றனவோ அவை பண்பாட்டு விழுமியங்கள் எனலாம்.

ஒரு சமுதாயத்தில் விழுமியங்கள் கதைகள், பழமொழிகள், சமயம் என்பவற்றினூடாக வெளிப்படுகின்றன. தமிழர் மத்தியில் ஆத்திசூடி, கொன்றைவேந்தன், திருக்குறள் போன்ற ஆக்கங்களிலும், பழமொழிகளிலும் தமிழர் சமுதாயத்தில் நிலவும் விழுமியங்களைக் காணலாம்.

இவற்றையும் பார்க்கவும்
----------------------

* நெறிமுறை
* குடிவழக்கு
* மரபாண்மை
* வழக்கங்கள்
* பழக்கங்கள்
**மெங்கு-தைமூர்**(Mengu-Timur) என்று அழைக்கப்படுபவர் தோகோகன் கான் மற்றும் ஒயிரட் இனத்தை சேர்ந்த கோச்சு கதுன் ஆகியோரின் மகன் ஆவார். படு கானின் பேரன் ஆவார். இவர் தங்க நாடோடிக் கூட்டத்தின் கானாக இருந்தார். இவரது ஆட்சிக்காலம் 1266 முதல் 1280 வரை ஆகும்.

ஆரம்ப கால ஆட்சி மற்றும் வெளிநாட்டு கொள்கைகள்
--------------------------------------------

இவரது ஆட்சிக்காலத்தில் மங்கோலியர்கள் தங்களது குடிமக்களான உருசிய இளவரசர்கள் உடன் பைசாந்தியம், லித்துவேனியா மற்றும் காக்கேசியாவிலிருந்த ஆலன்கள் ஆகியோருக்கு எதிராக இராணுவ நடவடிக்கைகளை மேற்கொண்டனர். வரலாற்றாளர்களால் கண்டுபிடிக்கப்பட்ட முதல் ஜர்லிக்கானது மெங்கு- தைமூருக்காக எழுதப்பட்டதாகும். அதில் தங்க நாடோடி கூட்டத்திற்கு கப்பம் கட்டுவதில் இருந்து உருசிய மரபுவழி திருச்சபையை விடுவிக்க வேண்டும் என்பது சம்பந்தமான தகவல்கள் அடங்கியிருந்தன. எனினும் மெங்கு- தைமூர் ஷாமன் மதத்தை சேர்ந்தவர் ஆவார். மெங்கு-தைமூரின் ஆட்சிக்காலத்தில் செனோவா வணிகர்கள் காஃபா நகரத்தை மங்கோலியர்களிடமிருந்து வாங்கினர். எனினும் அந்த இத்தாலிய வணிகர்கள் மங்கோலியர்களுக்கும் மற்றும் சில நேரங்களில் நோகைக்கும் வரி கட்டினர்.

ஜெர்மானிய சிலுவைப் போர் வீரர்கள் மற்றும் வித்துவேனியர்கள் உருசிய நிலங்களின் பாதுகாப்புக்கு அச்சுறுத்தலாக விளங்கினர். 1268 ஆம் ஆண்டு இவர் தன்னுடைய படைகளை நோவ்கோரோடுக்கு அனுப்பி தன்னுடைய உருசிய இளவரசர்கள் டென்மார்க் எஸ்டோனியாவை கைப்பற்ற உதவினார். எனினும் வெசன்பர்க் யுத்தத்திற்குப் பிறகு பின் வாங்கும் நிலைக்கு தள்ளப்பட்டார். 1274 ஆம் ஆண்டு உருசிய குறுநில மன்னர்களில் கடைசியாக எஞ்சியிருந்த ஸ்மோலென்ஸ்க் இவரது ஆட்சிக்கு கீழ் கொண்டு வரப்பட்டது. 1275 ஆம் ஆண்டு கலிசியா-வோலினியாவின் லெவ்வின் வேண்டுகோளுக்கிணங்க இவர் தனது ராணுவத்தை உருசிய இளவரசர்கள் உடன் லித்துவேனியாவிற்கு அனுப்பினார்.

1277 ஆம் ஆண்டு தன்னுடைய உருசிய இளவரசர்களின் உதவியுடன் ஆலன் நகரமான தியாட்கோ மீது நடத்தப்பட்ட நீண்டநாள் முற்றுகையை முடித்தார். கசன் நகரத்தில் கிளர்ச்சியில் ஈடுபட்ட வோல்கா பல்கேரியர்களை நொறுக்கினார். தன்னுடைய நாட்டு பகுதிகளுக்குள் சுதந்திரமாக பயணம் செய்ய ஜெர்மனிய வணிகர்களுக்கு அனுமதி வழங்கினார்.

1280 ஆம் ஆண்டு இவர் போலந்துக்குக்கெதிராக போர் நடவடிக்கைகளை எடுத்தார். எனினும் அது தோல்வியில் முடிந்தது. தோல்விக்கு பிறகு சிறிது காலத்திலேயே இறந்தார்.

உசாத்துணை
---------

1. ↑  David Morgan (historian). *The Mongols*. பக். 224.
2. ↑  Rashid al-Din. *Universal History*. **Vol. II**. பக். 102.
3. ↑   *New History of Yuan*. **vol. 106**.
**லோசூங் திருவிழா** (*Losoong Festival*) என்பது சிக்கிம் மாநிலத்தினைச் சேர்ந்த பூட்டியா பழங்குடியினரின் புத்தாண்டு ஆகும். இது ஒவ்வொரு ஆண்டும் திசம்பர் மாதத்தில் கொண்டாடப்படுகிறது.

பாரம்பரியம்
-----------

திபெத்தியச் சந்திர நாட்காட்டியின் அடிப்படையில் விவசாயிகள் அறுவடையைக் கொண்டாடும் 10வது மாதத்தின் 18வது நாளில் லோசூங் வருகிறது. இது பூட்டியா மக்களின் பாரம்பரிய விழாவாகும். இதனை லெப்சா மக்களும் கொண்டாடுகிறார்கள். இதை இவர்கள் *நம்சூங்* என்று அழைக்கிறார்கள். திபெத்தியப் புத்தாண்டான லோசரின் மரபுகள் மற்றும் சடங்குகளைத் தழுவி இத்திருவிழா கொண்டாடப்படுகிறது. சிக்கிமில் உள்ள போடாங் மற்றும் ரும்டெக் மடாலயங்களில் இத்திருவிழா நடத்தப்படுகிறது. டீஸ்டா மற்றும் ரோங்யுங் சூ நதிகள் சங்கமிக்கும் அப்பர் சோங்கு பகுதியில் நம்சூங் திருவிழா ஒவ்வொரு ஆண்டும் கொண்டாடப்படுகிறது.

லோசூங் இந்தியாவில் மட்டுமல்ல, நேபாளம் மற்றும் பூட்டானிலும் கொண்டாடப்படுகிறது.

இந்த விழாவின் போது நிகழ்த்தப்படும் நடன வடிவங்கள் பத்மசாம்பவாவின் (அல்லது குரு உக்யேன்) வாழ்க்கையிலிருந்து விவரிக்கப்பட்ட கதைகளைச் சித்தரிக்கின்றன.

கொண்டாட்டம்
-----------

பூசாரி 'சி-பூட்', சிறப்பு மதுபானம் ஒன்றைத் தெய்வங்களுக்கு வழங்கிய பிறகு கொண்டாட்டம் தொடங்குகிறது. கடவுளுக்குக் காணிக்கை செலுத்திய பிறகு அசுர மன்னனின் உருவ பொம்மை எரிக்கப்படுகிறது. இந்த அரக்கனை எரிப்பது தீமையை அழிப்பதைக் குறிக்கிறது.

இத்திருவிழாவின் போது மக்களுக்கு ஒரு சில போட்டிகள் ஏற்பாடு செய்யப்படும். இதனை இவர்கள் பல நாட்கள் மகிழ்ச்சியாகக் கொண்டாடுகின்றன. இந்த விழா சோனம் லோசூங் என்றும் அழைக்கப்படுகிறது. லோசூங் திருவிழா கிழக்கு இந்தியாவில் மிகவும் பிரபலமானது.

மேற்கோள்கள்
-----------

1. ↑  Tshering, Ugen. "Losoong (Sikkimese New Year) - Windhorse Tours". *Windhorse Tours*. .
2. ↑  "State Portal, Government of Sikkim, India - Festivals In Sikkim". *www.sikkim.gov.in*. 2017-08-11 அன்று பார்க்கப்பட்டது.
3. ↑  FTD.Travel. "Lepcha(Losoong), Bhutia(Namsoong), Sonam Lhochar - Sikkim New Year". *www.ftd.travel*. 2017-08-11 அன்று பார்க்கப்பட்டது.
4. ↑  "Lasoong festival is celebrated in which of the following states? - General Knowledge Today". *www.gktoday.in* (ஆங்கிலம்). 2018-09-16 அன்று பார்க்கப்பட்டது.
**விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020** விவசாய உற்பத்தி சந்தைக் குழு (ஏபிஎம்சி) சந்தைகள் மற்றும் மாநில ஏபிஎம்சி சட்டங்களின் கீழ் அறிவிக்கப்பட்ட பிற சந்தைகளின் வளாகங்களுக்கு அப்பாலும் விவசாயிகள் தங்களின் உற்பத்திப் பொருட்களை மாநிலங்களுக்கு உள்ளும் மற்றும் மாநிலங்களுக்கு இடையேயான வர்த்தகத்தை அனுமதிக்கிறது .

பண்ணை வாயில்கள், தொழிற்சாலை வளாகங்கள், கிடங்குகள், களஞ்சியம் மற்றும் குளிர் களஞ்சியங்கள் போன்ற "வெளிப்புற வர்த்தக பகுதிகளில்" வர்த்தகம் செய்ய இந்தச் சட்டம் அனுமதிக்கிறது. முன்னதாக, விவசாய வர்த்தகத்தை ஏபிஎம்சி யார்டுகள் / மண்டிகளில் மட்டுமே வணிகத்தினை நடத்த முடியும்.

பின்னணி
-------

விவசாய விளைபொருள் வியாபாரம் மற்றும் வர்த்தக (மேம்பாடு மற்றும் எளிமைப்படுத்துதல்) சட்டம், 2020 விவசாயிகளுக்கு (அதிகாரமளித்தல் மற்றும் பாதுகாப்பு),விலையுறுதி ஒப்பந்தம் மற்றும் விவசாய சேவை உடன் மத்திய அமைச்சரவையால் 2020 ஜூன் 5 அன்று அறிவிக்கப்பட்டது.

மக்களவையில் இந்த மசோதா 17 செப்டம்பர் 2020 அன்றும் மற்றும் மாநிலங்களவை 20 செப்டம்பர் 2020 அன்று இந்த மசோதவிற்கு ஒப்புதல் அளித்தது.

மேலும் காண்க
------------

* 
* வேளாண்மை மற்றும் உழவர் நல அமைச்சகம்
* விலை உறுதி மற்றும் பண்ணை சேவைகள் சட்டம், 2020 தொடர்பான விவசாயிகள் (அதிகாரமளித்தல் மற்றும் பாதுகாப்பு) ஒப்பந்தம்

சான்றுகள்
---------

1. ↑  "India Approves Ordinance To Allow Farmers To Freely Sell Produce". *BloombergQuint*.
2. ↑  "Explained: What are the three new agri sector bills and how will they benefit the farmers | All you need to know". *Jagran English*. 18 September 2020.
குளிர் காலமான **தாளடிப் பருவம்** (*Thaladi Season*) வேளாண் வழக்கு **தாளடிப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். செப்டம்பர் - அக்டோபர் (*தமிழ்: புரட்டாசி - ஐப்பசி*) மாதங்களில் துவங்கும் இப்பருவம், டிசம்பர் - சனவரி (*தமிழ்: மார்கழி - தை*) மாதங்களில் முடிவடைகிறது.

130 – 135 நாட்களைக் கொண்ட இந்த தாளடிப் பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.

பருவ அட்டவணை
------------

| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |
| --- | --- | --- | --- |
| அக்டோபர் - நவம்பர் | 130 – 135 | மத்தியகாலம், மற்றும் நீண்டகாலம் | திருவள்ளூர், மதுரை, தேனி கோயம்புத்தூர், ஈரோடு, திண்டுக்கல், கன்னியாகுமரி, திருநெல்வேலி, மற்றும் தூத்துக்குடி மாவட்டங்கள். |

இவற்றையும் காண்க
----------------

* வேளாண்மை
* இந்தியாவில் வேளாண்மை
* தமிழர் பருவ காலங்கள்

சான்றுகள்
---------

1. ↑  drdpat.bih.nic.in (ஆங்கிலம்) RICE GROWING SEASONS - 5. Southern Region
2. ↑  Planting Seasons in Tamil Nadu
**கவசாகி நோய்** என்பது குருதிக் குழாய்களில் அழற்சியை ஏற்படுத்தும் சிறார்களில்ஒ ஏற்படும் ஒரு தன்னுடல் தாக்குநோய் ஆகும். இது பொதுவாக நடுத்தர அளவுடைய குருதிக் குழாய்களில், பிரத்தியேகமாக முடியுரு தமனிக் குழாய்களில் ஏற்படுகிறது. ஐந்து வயதுக்குட்பட்ட சிறார்களில் பெரும்பாலும் தோன்றுகின்றது. இது குருதிக் குழாய்கள் மட்டுமன்றி தோல், சீதமென்சவ்வு, நிணநீர்க்கணுக்கள் ஆகியவற்றிலும் ஏற்படலாம். 
பெரும்பாலும் உயர் மற்றும் தொடர்ந்த காய்ச்சலை ஆரம்பத்தில் கொண்ட கவசாகி நோய் பாரசிடமால் (அசிடமினோஃபென்) அல்லது இப்யூபுரூஃபன் கொண்டு அளிக்கப்படும் சாதாரண சிகிச்சைக்கு மிகவும் பலனளிப்பது இல்லை. 

இந்நோய் ஐக்கிய அமெரிக்காவிலும் யப்பானிலும் இதய நோயை உருவாக்கும் முன்னணிக் காரணியாக விளங்குகின்றது.

நோய் அறிகுறிகள்
---------------

கவசாகி நோய் அறிகுறிகள்.(A) இருபுற விழி வெண்படல அழற்சி (B) செம்புற்றுப் பழத்தின் நிறத்தைக் கொண்ட நாக்கு (C) கரவிடப் பகுதியில் செம்மை அரிப்பு. (D) உள்ளங்கையில் செஞ்சருமம் (E) கால்ப் பகுதியில் செஞ்சருமம் (F) விரலில் செதிலுரிவு (G) முன்னர் BCG தடுப்பூசி வழங்கப்பட்ட பகுதியில் செஞ்சருமம் மற்றும் உள்வீக்கம் (H) கரவிடப் பகுதியில் செதிலுரிவு (தோலுரிவு)  காய்ச்சல், நோயின் கடிய அவத்தையின் ஒரு பண்பு அறிகுறியாகும். அது, பொதுவாக 39-40 ° செல்சியசுக்கு மேல் தோன்றியிருக்கும். இதன் பிற்பாடு கடுமையான எரிச்சல் தன்மையும் காணப்படும். காய்ச்சலுக்கு அடுத்ததாக பொதுவான அறிகுறியாகத் திகழ்வது இருபுற விழி வெண்படல அழற்சியாகும். 

கவசாகி நோயில் வாய்ப்பகுதியில் பாதிப்புகள் ஏற்படலாம். இவற்றில் முக்கிய அறிகுறிகள் வீங்கிய மற்றும் உலர்ந்து பிளவுபட்ட உதடு, செம்புற்றுப் பழத்தின் நிறத்தைக் கொண்ட நாக்கு ஆகியனவாகும். தோல் அரிப்பு, கழுத்து நிணநீர்க்கணு வீக்கம் என்பன ஏனைய பொதுவான அறிகுறிகளாகும். இவற்றை விட, நுண்ணுயிரித் தொற்று அற்ற மூளை மென்சவ்வழற்சி, வயிற்றோட்டம், கல்லீரல் அழற்சி, நடுக்காது அழற்சி, மூட்டழற்சி என்பன இந்நோயில் தோன்றலாம்.

இதய சம்பந்தமான அறிகுறிகளாக இதயத் தசை அழற்சி, இதய வெளியுறை அழற்சி, முடியுருத் தமனி விரிவடைதல் திகழ்கின்றது.

உசாத்துணைகள்
------------

1. ↑  Rapini, Ronald P.; Bolognia, Jean L.; Jorizzo, Joseph L. (2007). *Dermatology: 2-Volume Set*. St. Louis: Mosby. பக். 1232–4. பன்னாட்டுத் தரப்புத்தக எண்:1-4160-2999-0.
2. ↑  "Kawasaki Syndrome". *Clinical Microbiology Reviews* **11** (3): 405–14. July 1998. பப்மெட்:9665974. பப்மெட் சென்ட்ரல்:88887. .
3. ↑  Kawasaki T (January 1995). "General review and problems in Kawasaki disease". *Japanese Heart Journal* **36** (1): 1–12. doi:10.1536/ihj.36.1. பப்மெட்:7760506.
4. ↑  "Associated Symptoms of Kawasaki Disease". *Korean Circulation Journal* **41** (7): 394–8. July 2011. doi:10.4070/kcj.2011.41.7.394. பப்மெட்:21860641.
5. ↑  "Incidencia y características clínicas de la enfermedad de Kawasaki [Incidence and clinical characteristics of Kawasaki's disease]" (in Spanish). *Anales de Pediatría* **59** (4): 323–7. October 2003. doi:10.1016/S1695-4033(03)78190-9. பப்மெட்:14519302.
6. ↑  Scardina GA; Fucà G; Carini F *et al*. (December 2007). "Oral necrotizing microvasculitis in a patient affected by Kawasaki disease". *Medicina Oral, Patología Oral Y Cirugía Bucal* **12** (8): E560–4. பப்மெட்:18059239.
7. ↑  Kim DS (December 2006). "Kawasaki disease". *Yonsei Medical Journal* **47** (6): 759–72. doi:10.3349/ymj.2006.47.6.759. பப்மெட்:17191303.
|  |  |
| --- | --- |
|  | இந்தக்கட்டுரை சதுரங்க நகர்த்தல்களை விளக்க இயற்கணித குறிமுறையை பயன்படுத்துகிறது. |

அலெக்கைன் எதிர். நிம்சோவிச் 193026.Qc1 பின்னரான நிலை
**அலெக்கைனின் துப்பாக்கி** அல்லது **அலெக்கைனின் துமுக்கி** (*Alekhine's gun*) என்பது சதுரங்கத்தில் உள்ள ஒரு வடிவமாகும். இதை முன்னாள் உலக சதுரங்க வாகையாளரான அலெக்சான்டர் அலெக்கைன் அறிமுகப்படுத்தினார். அவரது பெயராலேயே இன்றும் அழைக்கப்படுகிறது. இதன் வடிவத்துக்கு அவர் ஆரோன் நிம்சோவிச்சுக்கு எதிராக சான் ரெமோவில் 1930ல் விளையாடி வெற்றிபெற்ற ஆட்டத்தின் பின்னர் இப்பெயர் சூட்டப்பட்டது.

அலெக்கைனின் துப்பாக்கியில், இரண்டு கோட்டைகள் ஒன்றன் பின் ஒன்றாகவும் அதன் அடியில் இராணியும் செங்குத்தாக அடுக்கப்படும். இது எதிராளிக்கு மிகப்பெரிய இழப்பை ஏற்படுத்துவதுடன் சில வேளைகளில் இறுதி முற்றுகைக்கும் இட்டுச்செல்லும். சில அரிதான சந்தர்ப்பங்களில் ஒரு கோட்டையின் பின் இரண்டு இராணிகள் அடுக்கப்படுகிறது.

அசல் "அலெக்கைனின் துப்பாக்கி" ஆட்டம்
------------------------------------

அலெக்கைனின் துப்பாக்கி உருவாவதற்கு வித்திட்ட ஆட்டம் கீழே தரப்பட்டுள்ளது.

அலெக்சான்டர் அலக்கைன் எதிர். ஆரோன் நிம்சோவிச்:

1. e4 e6 2. d4 d5 3. Nc3 Bb4 4. e5 c5 5. Bd2 Ne7 6. Nb5 Bxd2+ 7. Qxd2 0–0 8. c3 b6 9. f4 Ba6 10. Nf3 Qd7 11. a4 Nbc6 12. b4 cxb4 13. cxb4 Bb7 14. Nd6 f5 15. a5 Nc8 16. Nxb7 Qxb7 17. a6 Qf7 18. Bb5 N8e7 19. 0–0 h6 20. Rfc1 Rfc8 21. Rc2 Qe8? 22. Rac1 Rab8 23. Qe3 Rc7 24. Rc3 Qd7 25. R1c2 Kf8 26. Qc1 
(*படத்தைப் பார்க்க. இந்தச் சந்தர்ப்பத்திலேயே அலக்கைன் துப்பாக்கியை உருவாக்குகிறார்.*)
26. … Rbc8 27. Ba4
(*28. b5 ஐ அச்சுறுத்துகிறது, கருப்பு குதிரையை வெற்றிகொள்ள*)
27. … b5 28. Bxb5 Ke8 29. Ba4 Kd8 
(*c7 ஐப் பாதுகாக்கிறது*)
30. h4!
(*தற்போது அனைத்துக் கருப்பின் காய்களும் துப்பாக்கிக்கு எதிராக விளையாடும் நிலைக்கு வந்துவிட்டன.*)
30. … h5 31. Kh2 g6 32. g3 (*சுக்சுவாங்*) 1-0

ஆறு வருடங்களுக்குப் பின், 1936 இல், வில்லியம் விண்டர் என்பவர் நொட்டிங்காம் எனும் இடத்தில் அலக்கைனால் தோற்கடிக்கப்பட்டார். இந்த ஆட்டத்திலும் அலக்கைன், அலக்கைனின் துப்பாக்கியைப் பயன்படுத்தி வெற்றிபெற்றார். இதன் பின் சதுரங்க வீரர்கள் இதைப் பயன்படுத்துவது மற்றும் தற்காத்து விளையாடுவது பற்றிக் கற்றுக்கொண்டனர். எப்படியாயினும் சில சர்வதேச ஆட்டங்கள் இந்த வியூகத்தைப் பயன்படுத்தி வெற்றிகொள்ளப்படுகின்றன.

மேற்கோள்கள்
-----------

1. ↑  *Chess Life*, December 2008, p. 25; April 2009, p. 6
2. ↑  "அலெக்சான்டர் அலக்கைன் எதிர். ஆரோன் நிம்சோவிச், 1930". chessgames.com.
3. ↑  ."William Winter vs Alexander Alekhine, 1936". chessgames.com.
**லோபமுத்ரா ஆர்.** (*Lopamudra R.*;பிறப்பு 26 ஏப்ரல் 1978) என்பவர் இந்தியக் கவிஞர் மற்றும் மலையாள மொழியில் **லோபா** என்ற புனைபெயருடன் எழுதும் மொழிபெயர்ப்பாளர் ஆவார். இவரது படைப்புகளில் *பரஸ்பரம்*, *வைக்கோல் பவ* ஆகியவை இலக்கிய விருதுகளை வென்றுள்ளன. இவர் 15 வயதில் கவிதைகள் எழுதத் தொடங்கினார். மேலும் 20 வயதில் இலக்கிய வட்டங்களில் நன்கு அறியப்பட்டார்.

வாழ்க்கை
--------

லோபமுத்ரா 1978ஆம் ஆண்டு ஏப்ரல் 26ஆம் தேதி ஆலப்புழையின் ஹரிபாடில் உள்ள ஆயபரம்பு ஊராட்சியில் முரளிதரன் மற்றும் ரேணுகா தம்பதியரின் மகளாகப் பிறந்தார். ஹரிகதா கலைஞரும் ஆசிரியருமான தனது தாத்தா ஆர். கே. கொட்டாரத்திடமிருந்து இவர் இலக்கியத் தொடர்பைப் பெற்றார். லோபா தனது 3 வயதில் தந்தையை இழந்தார்.

ஆங்கில இலக்கியத்தில் முதுகலை மற்றும் இளங்கலை கல்வியியல் படிப்பினை முடித்த பிறகு, லோபா தனது இலக்கியப் படைப்புகளில் அதிக கவனம் செலுத்தினார். இவர் மலையாளத்தில் பல கவிதைகளை எழுதியுள்ளார். பல கவிதைகளை ஆங்கிலத்திலிருந்து மலையாளத்திற்கு மொழிபெயர்த்துள்ளார். தற்போது திருச்சூரில் உள்ள அழகப்பா நகர் அரசு மேல்நிலைப் பள்ளியில் ஆங்கில ஆசிரியராக பணியாற்றுகிறார்.

கௌரவங்களும் விருதுகளும்
-----------------------

* 2017 - ஓ. வெ. விஜயன் நினைவு விருது, *வைக்கோல் பாவா* (கவிதைத் தொகுப்பு)

குறிப்பிடத்தக்க படைப்புகள்
--------------------------

* 2011 - *பரஸ்பரம்* - கவிதைத் தொகுப்பு
* 2015 - *வைக்கோல் பாவ* - கவிதைத் தொகுப்பு

மேற்கோள்கள்
-----------

1. ↑  "Malayalam literature lives on". *Decca Chronicle*. 2017-11-12. 2021-07-29 அன்று பார்க்கப்பட்டது.
2. ↑  "Manorama Books". *Manorama*. 2020-07-21. 2021-07-29 அன்று பார்க்கப்பட்டது.
3. ↑  "O.V. Vijayan Sahitya Puraskaram Winners List 2011 -2018". 10 July 2019.
4. ↑  "List of Important Malayalam Literature Award Winners | PSC Arivukal". *www.pscarivukal.com*.
5. 1 2  "About Author Lopa". *keralabookstore.com*.

வெளி இணைப்புகள்
---------------

* சிறந்த நடப்பு நிகழ்வுகள்
* மனோரமா ஆன்லைன்
* கேரள சாகித்ய அகாடமிக் விருது (PDF) பெற்றவர்
* மலையாளத்தில் இருந்து ஞானபீடம் விருது பெற்றவர்
| 

|  | **பற்றீசியா சூறாவளி** | 4 |
| --- | --- | --- |

 |
| --- | --- | --- | --- |
| 

|  |  |
| --- | --- |
| Patricia Geostationary VIS-IR 2015.png | 20E 2015 5day.gif |

 |
| **தற்போதைய புயல் தரம்**தரம் 4  (1-நிமி சராசரி) |
| தற்போதைய நிலவரம்: | 10:00 p.m. CDT October 23 (03:00 ஒருங்கிணைந்த அனைத்துலக நேரம் October 24) |
| அமைவு: | மெக்சிக்கோவின் மான்சானில்லோவிலிருந்து ஏறத்தாழ 85 மை (135 கிமீ) NNW மெக்சிக்கோவின் புவர்ட்டோ வல்லார்தாவிலிருந்து ஏறத்தாழ 50 மை (75 கிமீ) SE |
| காற்று வேகம்: | 115 kt (130 mph; 215 km/h) sustained (1-min mean)gusting to 140 kt (160 mph; 260 km/h) |
| அமுக்கம்: | 946 பார் (அளவை) (27.94 பாதரச அங்குலம்) |
| நகர்வு: | NNE at 17 kt (20 mph; 31 km/h) |
| தற்போதைய புயல் நிலவரங்களுக்கு பார்க்க. |

**பற்றீசியா சூறாவளி** (*Hurricane Patricia*, எசுப்பானிய ஒலிப்பு: [paˈtɾisia]) மேற்கு மெக்சிக்கோவை தாக்கும் செயற்பாட்டிலுள்ள, வலிய ஆனால் வலுவிழந்து வருகின்ற, வெப்ப மண்டலச் சூறாவளி ஆகும். இது அண்மைக்காலங்களில் மேற்கு அரைக்கோளத்தில் வளிமண்டல அழுத்தம் பொறுத்த மட்டில் வீசிய மிகவும் வலிதான வெப்பமண்டலச் சூறாவளி ஆகும். *மிக உயர்ந்த தங்கு விரைவுக்காற்றைக்* கொண்டளவில் இது உலகிலேயே மிக வலியதாகும். 2015 அக்டோபர் மத்தியில் டெகுயன்டெபெக் குடாவில் பரந்த காற்றழுத்தமாக துவங்கிய இது அக்டோபர் 20இல் வெப்ப மண்டலச் சூறாவளியாக வகைப்படுத்தப்பட்டது. துவக்கத்தில் மெதுவாக வலிவடையத் துவங்கிய இச்சூறாவளிக்கு *பாட்றீசியா* எனப் பெயரிடப்பட்டது. இது 2015 பசிபிக் சூறாவளிப் பருவகாலத்தில் பெயரிடப்பட்ட இருபத்து நான்காம் சூறாவளியாகும். தனிப்பட்ட சூழல்நிலைகளால் இது அக்டோபர் 22இல் பயங்கரமாக வலிவடைந்தது. நன்கு வரையறுக்கப்பட்ட மையம் உருவானது. பற்றீசியா 24 மணி நேரத்தில் வெப்ப மண்டலச் புயலிலிருந்து தரம் 5 சூறாவளியாக மாறியது. 1960களிலிருந்து இன்றுவரை செயற்கைக்கோள்கள் மூலம் கண்காணிக்கப்படுகின்ற இக்காலத்தில் மற்ற எந்த பசிபிக் சூறாவளியை விட மிக விரைவாக வலுவடைந்த சூறாவளியாக பற்றீசியா உள்ளது. இதற்கு முன்னால் 1997இல் வீசிய லிண்டா சூறாவளிதான் இதற்கு இணையான விரைவில் வலுடைந்தது.

இச்சூறாவளிக்கு முன்னோடியான மழையால் நடு அமெரிக்க நாடுகளில் வெள்ளம் ஏற்பட்டது. பற்றீசியாவால் ஆயிரக்கணக்கானவர்கள், குறிப்பாக குவாத்தமாலாவில், பாதிக்கப்பட்டுள்ளனர். எல் சால்வடோரில் நால்வரும், குவாத்தமாலாவில் ஒருவரும், நிக்கராகுவாவில் ஒருவருமாக குறைந்தது ஆறு பேராவது இறந்துள்ளனர்.

மேற்சான்றுகள்
-------------

1. ↑  Dennis Mersereau (October 23, 2015). "At 200 MPH, Hurricane Patricia Is Now the Strongest Tropical Cyclone Ever Recorded". *The Vane* (Gawker Media).. பார்த்த நாள்: October 23, 2015.

வெளி இணைப்புகள்
---------------

விக்கிமீடியா பொதுவகத்தில்,  
 ***Hurricane Patricia (2015)***   
என்பதின் ஊடகங்கள் உள்ளன. 

* The National Hurricane Center's advisory archive for Hurricane Patricia
* The National Hurricane Center's advisory graphics archive for Hurricane Patricia
* ReliefWeb for Hurricane Patricia
**அச்செழு**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். சுன்னாகத்தில் இருந்து புத்தூர் நோக்கிச் செல்லும் வீதிக்குத் தெற்கில், சுன்னாகத்தில் இருந்து ஏறத்தாழ 5.5 கிமீ தொலைவில் உள்ளது. யாழ்ப்பாணத்தில் இருந்து அச்செழுவுக்கான தூரம் பலாலி வீதி வழியே ஏறத்தாழ 13 கிமீ. இவ்வூரைச் சுற்றிலும், புன்னாலைக்கட்டுவன், ஈவினை, சிறுப்பிட்டி, நீர்வேலி, உரும்பிராய் ஆகிய ஊர்கள் காணப்படுகின்றன.

நிறுவனங்கள்
-----------

இவ்வூரில், முதலாம் ஆண்டு முதல் 11 ஆம் ஆண்டு வரையான வகுப்புக்களைக் கொண்ட அச்செழு சைவப்பிரகாச வித்தியாலயம், ஒன்று தொடக்கம் ஐந்தாம் ஆண்டுவரை வகுப்புக்களைக் கொண்ட அச்செழு மெதடிஸ்த மிசன் தமிழ்க் கலவன் பாடசாலை ஆகிய பாடசாலைகள் உள்ளன.

மேற்கோள்கள்
-----------

1. ↑  Statistical Handbook 2014, Jaffna Secretariat, 2014, p 31.
2. ↑  "வலிகாமம் கிழக்கு பிரதேச செயலாளர் பிரிவு இணையத்தளம் - பாடசாலைகள்". 2017-01-05 அன்று மூலம் பரணிடப்பட்டது. 2015-10-17 அன்று பார்க்கப்பட்டது.

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்
இலங்கையில் வாழும் சிறுபான்மை இனத்தவர்களுக்கான காப்பீட்டு ஏற்பாடுகளுள் ஒன்றாக 1947ம் ஆண்டில் சோல்பரி அரசியலமைப்பின் கீழ் இரட்டை அங்கத்தவர் அல்லது பல அங்கத்தவர் தேர்தல் தொகுதி முறை அறிமுகப்படுத்தப்பட்டது. 1959ல் அரசியலமைப்பின் புதுச்சேர்க்கை விதிகளுக்கமைய இலங்கையில் தேர்தல் தொகுதி நிர்ணயத்தின்போது **பல அங்கத்துவ அல்லது இரட்டை அங்கத்துவ தொகுதிகள்** ஏற்படுத்தப்பட்டன. விசேடமாக ஒரு தொகுதியில் அண்ணளவாக சிறுபான்மையினரும், பெரும்பான்மையினரும் அல்லது இரண்டு சிறுபான்மை இனத்தவர்கள் சமனாக வசிப்பார்களாயின் இவர்களுக்கும் தத்தமது பிரதிநிதிகளைத் தேர்ந்தெடுக்கும் வாய்ப்பு இதன் முலம் வழங்கப்பட்டது.

இதன்படி *6 தொகுதிகள்* இரட்டை அங்கத்தவர் தொகுதிகளாகவும், பல அங்கத்தவர் தொகுதிகளாகவும் பிரிக்கப்பட்டு மொத்தம் *14 உறுப்பினர்கள்* தேர்ந்தெடுக்கப்பட்டனர். எண்ணிக்கை வருமாறு:

* **பேருவளை தேர்தல் தொகுதி**

தெரிவு செய்யப்படும் அங்கத்தவர் எண்ணிக்கை - 02
* **மட்டக்களப்பு தேர்தல் தொகுதி**

தெரிவு செய்யப்படும் அங்கத்தவர் எண்ணிக்கை - 02
* **பொத்துவில் தேர்தல் தொகுதி**

தெரிவு செய்யப்படும் அங்கத்தவர் எண்ணிக்கை - 02
* **ஹாரிஸ்பத்துவ தேர்தல் தொகுதி**

தெரிவு செய்யப்படும் அங்கத்தவர் எண்ணிக்கை - 02
* **கொழும்பு மத்தி தேர்தல் தொகுதி**

தெரிவு செய்யப்படும் அங்கத்தவர் எண்ணிக்கை - 03
* **நுவரெலியா, மஸ்கெலியா தேர்தல் தொகுதி**

தெரிவு செய்யப்படும் அங்கத்தவர் எண்ணிக்கை - 03
இலங்கையில் 1978ம் ஆண்டு இலங்கைச் சனநாயக சோசலிசக் குடியரசின் அரசியலமைப்பு அமுல்படுத்தப்பட்டதையடுத்து மேற்படி விதி நீக்கப்பட்டது.

வெளி இணைப்புகள்
---------------

* அரசறிவியல் பகுதி 2 (இலங்கையின் அரசியல் திட்டவளர்ச்சி) - புன்னியாமீன்
ஒரு கடற்களை பாறையை பற்றியுள்ளது.
Eocrinoid holdfasts on an ஓர்டோவிசியக் காலம் hardground in Utah.
**பற்றுக்கால்** (holdfast) என்பது ஒரு வேர் போன்ற உறுப்பாகும். இவை நீர்வாழ் விளங்கான செசிலிட்டி உயிரினங்களில் காணப்படும். காம்பிலி உயிரினங்களான கடற்பாசி, கடல் அல்லி, கடலடி உயிரினங்கள், நிடேரியா, அல்கா பஞ்சுயிரி, போன்றவை வாழ்தளங்களில் தங்களை நிலை நிறுத்திக்கொள்ள இந்த பற்றுக்கால் உதவுகிறது.

அமைப்பு
-------

இனம் மற்றும் வாழ்தளங்களைப் பொறுத்து பற்றுக்கால்கள் அமைப்பிலும் வடிவத்திலும் மாறுபடுகின்றன. சேறு போன்ற வாழ்தளங்களில் வாழும் உயிரினங்களின் பற்றுக்கால்கள் சிக்கலான பின்னிப்பிணைந்த வேர் போன்று காணப்படுகின்றன, மணல் வாழ்தளங்களில் வாழும் உயிரினங்களின் பற்றுக்கால்கள் மிகவும் நெகிழ்வுத்தன்மை உடையதாக இருக்கும். இதனால் பற்றுக்கால்கள் சுருங்கும் போது உயிரினத்தின் முழு உடற்பகுதியும் வாழ்தளத்தினுள் இழுத்து வைத்துக்கொள்ள முடியும். கடற்பாறை போன்ற வழுவழுப்பான வாழ்தளங்களில் வாழும் உயிரினங்களின் பற்றுக்கால்கள் தட்டையான அடிப்பகுதியுடன் வாழ்தளத்தின் மேற்பரப்பின்மீது நன்கு ஒட்டிக்கொள்ளுமாறு அமைந்துள்ளது.

பணி
---

பற்றுக்கால்களைக்கொண்ட காம்பிலி உயிரினங்கள் தங்களின் வாழ்தளங்களிலிருந்து எந்த உணவுபொருட்களையும் உறிஞ்சிப் பெறுவதில்லை, ஏனெனில், உணவை உறிஞ்சும் செயலின்போது வெளிப்படும் நொதிகள் வாழ்தளத்தைச் சிதைத்துவிடும். அதனால் உயிரினங்கள் வாழ்தளத்திலிருந்து நீங்கி விழுந்துவிடும் அபாயம் உள்ளது. கடற்பாசி, கடற்பூண்டு, மற்றும் பிற பாசி இனங்களில் காணப்படும் பறவைகளின் நகங்களைப்போன்ற பற்றுக்கால்களும் நிலவாழ் தாவரங்களைப்போல் உறிஞ்சும் பணியைச் செய்வதில்லை, உயிரினத்தை அதன் வாழ்தளங்களில் நிலை நிறுத்தும் பணியை மட்டும் செய்கின்றன.

சான்றுகள்
---------

1. ↑  D. N. Thomas (2002). *Seaweeds*. Natural History Museum, London. பன்னாட்டுத் தரப்புத்தக எண்:0-565-09175-1. .
2. ↑  Attenborough, D.1984. *The Living Planet*. p. 232 & 235. Collins BBC ISBN 0-563-20207-6
**காமூர் அரசன் கழுவுள்**. இப்போதுள்ள காங்கேயம் சங்ககாலத்துக் காமூர் என்பது தொல்லியல் அறிஞர்களின் துணிபு. 

பெருஞ்சேரல் இரும்பொறை, ஆயர்களின் தலைவனான கழுவுளின் நாட்டைக் கைப்பற்றி அந்நாட்டு ஆனிரைகளைக் கவர்ந்து சென்றான். பெருஞ்சேரல் இரும்பொறையின் மகன் இளஞ்சேரல் இரும்பொறையைப் பாடும் புலவரும் இதனைக் குறிப்பிடுகிறார்.

கழுவுள் அரசன் காமூர் என்னும் ஊரைத் தலைநகராகக் கொண்டு ஆண்டுவந்தான். இந்தக் காமூரை வேளிர் மன்னர்கள் 14 பேர் ஒருங்கிணைந்து தாக்கினர். அப்போது அந்தக் காமூர் மக்கள் செய்வது அறியாமல் கலங்கிநின்றனர். (தோழி! காதலர் காட்டுவழியில் செல்கிறார். அங்கே வெயில் சுட்டெரிக்கிறது. அதனால் கூடு கூடாகப் பூத்திருக்கும் 'இருப்பை'ப் பூ பாறையில் கொட்டுகிறது. அந்த வழியில் செல்லும் காதலரை எண்ணும்போது என் நெஞ்சம் கழுவுள் காமூர் கலங்கியது போலக் கலங்குகிறது - என்கிறாள், தலைவி ஒருத்தி) 

இவன் மாவண் கழுவுள் என்று போற்றப்படுவதால் சிறந்த கொடைவள்ளல் எனத் தெரிகிறது. இவனது காமூரில் வேங்கைப் பூ மணக்கும். அந்தப் பூக்கள் பூதம் (புயல்காற்று) கொண்டுவந்து போட்டவை.

சான்று மேற்கோள்
---------------

1. ↑   8ஆம் பத்து பாடல் 71
2. ↑   (பெருங்குன்றூர் கிழார் - பதிற்றுப்பத்து 88)
3. ↑  பரணர் அகம் 135
4. ↑   (மருதன் இளநாகனார் - அகம் 365)
**அச்சுதானந்த் தஞ்சை ரவி** (*Achuthanand Tanjore Ravi*) இந்தியாவின் தமிழ்நாடு மாநிலம் சென்னையைச் சேர்ந்த ஒரு புகைப்படக் கலைஞர் ஆவார். 1991 ஆம் ஆண்டு சூன் மாதம் 22 ஆம் தேதியன்று இவர் பிறந்தார்.  இவரது படைப்புகள்  இந்தியா முழுவதும் உள்ள பல்வேறு காட்சியகங்கள் மற்றும் அருங்காட்சியகங்களில் காட்சிப்படுத்தப்பட்டுள்ளன. உருவப்படங்களுக்காகவும் புகைப்படப் பத்திரிகையாளர் எனவும் இவர் நன்கு அறியப்படுகிறார்.

தொழில்
------

அச்சுதானந்த் 2008 ஆம் ஆண்டில் தனது புகைப்படப் பத்திரிக்கை வாழ்க்கையைத் தொடங்கினார். தேசிய மற்றும் பன்னாட்டு அளவு முகமைகளில் பகுதிநேர புகைப்பட பத்திரிக்கையாளராக பல ஆண்டுகள் பணியாற்றினார்.. முக்கியச் செய்திகள் மற்றும் ஆவணப்படச் செய்திகள் ஆகியவற்றைத் தேடி இந்தியாவிலும் அதைச் சுற்றியுள்ள பல இடங்களுக்கும் புகைப்பட ஆர்வம் இவரை அழைத்துச் சென்றது. ஒரு புகைப்படக் கலைஞராகவும், சிறந்த புகைப்பட பத்திரிக்கையாளராகவும், இணையத்தின் உதவியுடனும் பல்வேறு பட்டறைகளில் கலந்துகொண்டு பல்வேறு நுட்பங்களைக் கற்றுக்கொண்டார். அச்சுதானந்த் தனது நண்பர் அசோக் குமாரின் உதவியுடன் வளர்ந்து வரும் புகைப்படக் கலைஞர்களுக்கான தளமான மெட்ராசு இன் மோசன் என்ற குழுவை நிறுவினார்.

விருதுகள் மற்றும் அங்கீகாரம்
----------------------------

அச்சுதானந்த் தனது புகைப்படப் படங்களுக்காக அங்கீகாரம் பெற்றுள்ளார், இதில் "மகாகும்பமேளா-2013", மகாகும்ப விழா பற்றிய புகைப்பட ஆவணப்படம் மற்றும் "பார்வைக்கு அப்பால்",  பார்வையற்றோர் பற்றிய புகைப்பட ஆவணப்படம் ஆகியவை அடங்கும்.. இந்தப் பணிக்காக இவர் யுனெசுகோவிடமிருந்து மானியமும் பெற்றார்.

மேற்கோள்கள்
-----------

1. ↑  Parthasarathy, Anusha (20 June 2013). "One Shot... a 1,000 words". *The Hindu*.. பார்த்த நாள்: 30 January 2019.
2. ↑  Vijay, Hema (24 August 2013). "Insight to Reality". *Deccan Herald*.. பார்த்த நாள்: 30 January 2019.
3. ↑  Tanjore Ravi, Achuthanand. "I Travel, I Discover, I click". *The New Indian Express*. .
4. ↑  Achuthanand. "Beyond Sight". Achuthanand Tanjore Ravi.

புற இணைப்புகள்
--------------

* தி இந்து-அச்சுதானந்த் தஞ்சை ரவி
* நியூ இந்தியன் எக்ஸ்பிரஸ்-அச்சுதானந்த் தஞ்சை ரவி
* டெக்கான் ஹெரால்டு-அச்சுதானந்த் தஞ்சை ரவி
* டெட் எக்ஸ்-அச்சுதானந்த் தஞ்சை ரவி
* கவனம் பெருநகரம் - அச்சுதானந்த்
* டெக்கான் குரோனிக்கல் - அச்சுதானந்த் ரவி
* கும்பத்தின் எண்ணற்ற முகங்கள் - டெக்கான் குரோனிக்கிள்
கவண், கவணை - கருவிகள்
இக்காலக் கவணை
**கவணை** என்பது கவண் போன்ற மற்றொரு கருவி. 

கவண் ஆடவர் பயன்படுத்தும் கருவி. கவணை மகளிர் பயன்படுத்தும் கருவி. 

இக்காலக் கவணையில் எலாஸ்டிக் உந்துவிசை கல்லை எறியும். கவட்டையில் இரண்டு இழுவிசை ரப்பர்கள் கட்டப்பட்டு நடுவில் உள்ள வாரில் மணியாங்கல் வைத்து இழுத்து விடப்படும். 

சங்க காலத்தில் ரப்பர் இல்லை. விசித்திறன் கொண்ட இரண்டு மூங்கில் சிம்புகள் கவட்டையில் கட்டப்பட்டிருக்கும். மூங்கில் சிம்புகள் வாரால் இணைக்கப்பட்டிருக்கும். வாரில் கல்லை வைத்து இழுத்து விட்டால் மூங்கில் சிம்பின் விசை மணியாங்கல்லை உந்தித் தள்ளும். 

சங்க கால மகளிர் தினைப்புனம் காவலின்போது செவாய்ப் பாசினங்களை (கிளிகளை) ஓட்ட இதனைப் பயன்படுத்தினர்.

இவற்றையும் பார்க்க
------------------

* சங்ககால விளையாட்டுகள்

அடிக்குறிப்பு
-------------

1. ↑  
   

துய்த்தலைப் புனிற்றுக்குரல் பால்வார்பு இறைஞ்சி   

தோடு அலைக் கொண்டன ஏனல் என்று   

துறுகல் மீமிசைக் குறுவன குழீஇ,   

செவ்வாய்ப் பாசினம் கவரும் என்று அவ்வாய்த்   

தட்டையும் புடைத்தனை, கவணையும் தொடுக்க என,   

எந்தை வந்து உரைத்தனன் – நற்றிணை 206
**அலெக்சாண்டர் எர்மினிங்கெல்டோவிச்சு அர்புசோவ்** *(Aleksandr Erminingeldovich Arbuzov)* உருசியப் பேரரசைச் சேர்ந்த ஒரு சோவியத் வேதியியலாளர் ஆவார். இவர் 1877 ஆம் ஆண்டு அக்டோபர் மாதம் 12 ஆம் நாள் பிறந்தார். மைக்கேலிசு-அர்புசோவ் வினை என்ற ஒரு வேதி வினையை இவர் கண்டுபிடித்தார். 

பில்யார்சுக் நகரத்தைச் சேர்ந்த அர்புசோவ் கசான் பல்கலைக்கழகத்தில் அலெக்சாண்டர் மிக்காய்லோவிச்சு சாயிட்செவ்வின் மேற்பார்வைவையில் கல்வி கற்றார் .. 1900 ஆம் ஆண் ஆண்டில் பட்டம் பெற்ற இவர் 1911 ஆம் ஆண்டு அதே பல்கலைக்கழகத்தில் பேராசிரியராக பணியில் சேர்ந்தார். இரண்டாம் உலகப்பொருக்குப் பின்னர் அர்புசோவ் சோவியத் கரிம வேதியியல் நிறுவனத்தின் பொருப்பாளராக நியமிக்கப்பட்டார். 

1943 ஆம் ஆண்டு அர்புசோவுக்கு உருசியாவின் மாநில விருதான சிடாலின் விருது வழங்கப்பட்டது. 

தான் மேற்கொண்ட அறிவியல் ஆய்வுகளுடன் அர்புசோவ் கூடுதலாக கரிம வேதியியல் வளர்ச்சிக்கு ஒரு சுருக்கமான வழிமுறை என்ற தலைப்பில் நூல் ஒன்றையும் (1948) உருசிய மொழியில் எழுதியுள்ளார். 

1968 ஆம் ஆண்டு சனவரி மாதம் 22 ஆம் ஆம் நாள் அர்புசோவ் காலமானார்.

மேற்கோள்கள்
-----------

1. ↑  Lewis, D.E. (1994). "The University of Kazan: Provincial Cradle of Russian Organic Chemistry. Part II: Aleksandr Zaitsev and His Students". *The Journal of Chemical Education* **71**: 91–95. doi:10.1021/ed071pA91. Bibcode: 1994JChEd..71...91O. .

மேலும் படிக்க
-------------

* "Aleksandr Erminingeldovich Arbuzov". *Zeitschrift Russian Chemical Bulletin* **11** (10): 1625. 1962. doi:10.1007/BF00920247.
* A M Sladkov (1967). "Aleksandr Erminingeldovich Arbuzov". *Russ. Chem. Rev.* **36** (9): 639. doi:10.1070/RC1967v036n09ABEH001678. Bibcode: 1967RuCRv..36..639S.
பலக்லாவாவை அணியும் பல்வேறு முறைகள்
**பலக்லாவா** (*balaclava*) என்பது, முகத்தின் சில பகுதிகளைத் தவிர்த்து, தலையில் ஏனைய பகுதிகள் முழுவதையும் மூடியிருக்கும் துணியால் ஆன ஒருவகைத் தலையணி ஆகும். பெரும்பாலும், கண்கள் அல்லது கண்களும், வாயும் மட்டுமே திறந்து இருக்கும். உக்ரேன் நாட்டின் கிரீமியாவில் உள்ள சேவாசுத்தோபோலுக்கு அண்மையில் அமைந்துள்ள *பலக்லாவா* என்னும் நகரின் பெயரைத் தழுவியே இத் தலையணிக்குப் பெயர் ஏற்பட்டது.

வரலாறு
------

வாய்க்கும், கண்களுக்கும் மட்டுமே ஓட்டைகள் உள்ள பலக்லாவா.
கீரீமியப் போர்க் காலத்தில், பின்னப்பட்ட பலக்லாவாக்கள் பிரித்தானியப் படையினரைக் குளிரில் இருந்து பாதுகாப்பதற்காக அவர்களுக்கு அனுப்பப்பட்டன. ஆனாலும், பலக்லாமா என்னும் இத் தொப்பியின் பெயர் கிரீமியப் போர்க்காலத்தில் அச்சு மூலங்களில் காணப்படவில்லை. அதற்கு நீண்ட காலத்துக்குப் பின்னர் 1881 ஆம் ஆண்டிலேயே இப்பெயரைக் காணமுடிகிறது. 19 ஆம் நூற்றாண்டில் இவ்வகைத் தொப்பிகளை *உகுலான்* அல்லது *தெம்பிளார்* என்னும் பெயர்களாலும் அழைத்தனர். பாரம்பரியமாக இவை கம்பளியினால் செய்யப்பட்டன. இவற்றைக் கீழிருந்து சுருட்டித் தலையின் மேற் பகுதியை மட்டும் மூடும் ஒரு தொப்பி போலவோ அல்லது மேலிருந்து சுருட்டிக் கழுத்தை மட்டும் மூடக்கூடியதாகவோ அணிய முடியும்.

பயன்படும் பொருட்கள்
-------------------

ஐரியக் குடியரசுப் படையினர் பலக்லாவா அணிந்திருக்கும் காட்சி.
தற்காலப் பலக்லாவாக்கள், பல விதமான பொருட்களினால் செய்யப்படுகின்றன. பட்டு, பருத்தி, பாலிப்ரொப்பிலீன், நியோப்பிரீன், கம்பளி, அக்கிரிலிக் என்பன இவற்றுட் சில. நவீன பலக்லாவாக்கள், பனிச்சறுக்கு , குளிர்கால ஈருருளியோட்டம் போன்ற குளிர்காலத் திறந்தவெளி விளையாட்டுக்களின்போது பயன்படுகின்றன.

இவற்றையும் பார்க்கவும்
----------------------

* தொப்பி
* முகமூடி

மேற்கோள்கள்
-----------

1. ↑  Games, Alex (2007). *Balderdash & piffle : one sandwich short of a dog's dinner*. London: BBC. பன்னாட்டுத் தரப்புத்தக எண்:978-1-84607-235-2. .
2. ↑  Shepherd, John (1991). *The Crimean Doctors: A History of the British Medical Services in the Crimean War*. **1**. Liverpool University Press. பக். 296–306. .
3. 1 2 3  Richard Rutt, *A History of Handknitting*, London 1987, pages 134–5. (Note that there is a misprint in the date of the Battle of Balaclava, which took place 1854, in the original edition cited here)
4. ↑  "Helmet Liner Knitting Pattern - How to Make a Helmet Liner". Knitting.about.com. 2014-03-03. 2014-05-01 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்" (PDF). 2011-07-11 அன்று மூலம் (PDF) பரணிடப்பட்டது. 2014-06-07 அன்று பார்க்கப்பட்டது.
*ஹொங் யென் சாங்* (Hong Yen Chang பிறப்பு: துல்லியமாக அறியப்படவில்லை; 1859 ஆம் ஆண்டு முதல் 1860 க்குள் இருக்கலாம் எனக் கணிக்கப்பட்டுள்ளது) ) அமெரிக்காவில் வாழ்ந்த முதல் சீன வழக்கறிஞர் ஆவார். அமெரிக்காவில் குடியேறிய இவருக்கு இவரை மங்கோலியர் என்ற காரணத்தைக்காட்டி கலிபோர்னிய நீதிமன்றத்தில் வழக்கறிஞராகப் பணிபுரிய அனுமதி மறுக்கப்பட்டது. இந்த நிகழ்வு நடந்தது 1890  ஆம் ஆண்டு ஆகும்.

இளமைக்காலம்
-----------

இவர் சீனாவின் ஹோங்டோங் மாகாணத்தில் 1860 ஆம் ஆண்டு பிறந்தார். இவரின் தந்தை இவரின் பத்து வயதில் இறந்தார்.

கல்வி
-----

சீனாவின் கல்வி அறக்கட்டளையின் மூலம் இவர் அமெரிக்காவில் கல்வி பயில தேர்வு செய்யப்பட்டார். தனது 13ஆம் வயதில் அமெரிக்காவில் சென்று சேர்ந்தார். 1873 ஆம் ஆண்டில் கொலம்பியா சட்டக்கலூரியில் சட்டம் பயின்றார். வழக்கறிஞராகப் பணியாற்றும் உரிமம் அவருக்கு நியூயார்க் மாநிலத்தில் கிடைத்தது. ஆனால் 1890 இல் கலிபோர்னியா மாநிலத்தில் வழக்கறிஞராகப் பணியாற்ற அனுமதி வேண்டி விண்ணப்பித்தபோது அவருக்கு அனுமதி மறுக்கப்பட்டது
.

முடிவு
------

அமெரிக்க அரசு அவர் இறந்து 125 ஆண்டுகள் கழித்து அவருக்கு கொடுக்கப்பட்ட தடையை நீக்கி உத்தரவிட்டுள்ளது. ஆனால் அந்த நேரம் வழங்கப்பட்ட தீர்ப்பு *செல்லுபடியற்றது* என்று தற்போது ஒப்புக்கொள்ளப்பட்டுள்ளது.

இறப்பு
------

கலிபோர்னியாவின் பெர்க்லி என்ற இடத்தில் 1926 ஆம் ஆண்டு ஆகஸ்ட் மாதம் 4 ஆம் திகதி மரணம் அடைந்தார்.

மேற்கோள்
--------

1. 1 2  Chinese Educational Mission Connections, .
2. ↑  "A Chinese Lawyer," New York Times (May 18, 1888), available at .
3. ↑  *In re Hong Yen Chang*, 84 Cal. 163 (1890).
4. 1 2  Lani Ah Tye Farkas, *Bury My Bones in America* (1998), p.87.
5. ↑  *Naturalizing a Chinaman: Hong Yen Chang's Struggles to be Admitted to the Bar*, New York Times (Nov. 19, 1887), *available at* .
6. ↑  கலிபோர்னியா: 125 ஆண்டுகள் கடந்து வழங்கப்பட்ட வழக்கறிஞர் உரிமம்
ஜூலியா எப். நைட், 2012
**ஜூலியா ஃப்ராண்ட்ஸன் நைட்** (Julia Frandsen Knight ) என்பவர் ஒரு அமெரிக்க கணிதவியலாளர் ஆவார். இவர் மாதிரிக் கோட்பாடு மற்றும் கணக்கீட்டுக் கோட்பாட்டில் நிபுணத்துவம் வாய்ந்தவர். இவர் சார்லஸ் எல். ஹூக்கிங் கணித பேராசிரியராக நோட்ரெ டேம் பல்கலைக்கழகத்தில் பணியாற்றியதுடன் கணிதத்தில் பட்டப்படிப்பு திட்டத்தின் இயக்குனராகயும் பணியாற்றினார்.

இவர் நைட் யூட்டா மாநில பல்கலைகழகத்தில் இளநிலைப் பட்டம் படித்து, 1964 இல் பட்டம் பெற்றார், மேலும் அவர்  ராபர்ட் லாசன் வீட் அவர்களின் மேற்பார்வையில் 1972 ஆம் ஆண்டு கலிபோர்னியா பல்கலைக்கழகம், பெர்க்லியில் முனைவர் பட்டம் பெற்றார்.

2012 இல் அவர் அமெரிக்க கணிதக் குழுமத்தில் ஒருவரானார்.

மேற்கோள்கள்
-----------

1. 1 2  Faculty profile பரணிடப்பட்டது 2017-09-28 at the வந்தவழி இயந்திரம், Notre Dame, retrieved 2013-10-16.
2. ↑  Julia Knight – Named professorships and directorships at Notre Dame பரணிடப்பட்டது 2013-10-17 at the வந்தவழி இயந்திரம், retrieved 2013-10-16.
3. ↑  கணித மரபியல் திட்டத்தில் ஜூலியா எப். நைட்
4. ↑  List of AMS Fellows, retrieved 2013-10-16.
**உசைனாபாது மணிக்கூட்டுக் கோபுரம்** (*Husainabad Clock Tower*) இந்தியாவின் இலக்னோ நகரில் அமைந்துள்ள ஒரு மணிக்கூட்டுக் கோபுரம் ஆகும். அவத் ஐக்கிய மாகாணத்தின் முதல் துணைநிலை ஆளுநரன சர் ஜார்ஜ் கூப்பரின் வருகையைக் குறிக்கும் வகையில் இது 1881இல் உசைனாபாது அறக்கட்டளையால் ரூ. 1.75 லட்சம் செலவில் கட்டப்பட்டது.

வரலாறு
------

இது ரூமி தர்வாசா, பதா இமாம்பாடா , தீலே வாலி பள்ளிவாசலுக்கு அருகில் அமைந்துள்ளது. 1881ஆம் ஆண்டில் கட்டப்பட்ட, உசைனாபாது மணிக்கூட்டுக் கோபுரம் இந்தியாவின் அனைத்து மணிக்கூட்டுக் கோபுரங்களில் மிக உயரமானதாகக் கருதப்படுகிறது. இது இலண்டனின் பிக் பென் மணிக்கூட்டுக் கோபுரத்தின் பிரதி போல கட்டப்பட்டது.

இரிச்சர்ட் ரோஸ்கெல் பேன் இந்த கட்டமைப்பை, 67 மீட்டர் (220 அடி) உயரத்தில் வடிவமைத்தார். மேலும் இது விக்டோரியன், கோதிக் பாணி கட்டமைப்பு வடிவமைப்புகளை பிரதிபலிக்கிறது. கடிகார பாகங்களை உருவாக்க குன்மெட்டல் பயன்படுத்தப்பட்டது. அதன் பிரம்மாண்டமான ஊசல் 14 அடி நீளத்தைக் கொண்டுள்ளது. மேலும் கடிகாரத்தின் அச்சு 12-முழு தங்கப் பூ வடிவத்தில் வடிவமைக்கப்பட்டு அதைச் சுற்றி மணிகளால் அலங்கரிக்கப்பட்டுள்ளது. 

உசைனாபாது மணிக்கூட்டுக் கோபுரம்

சான்றுகள்
---------

1. ↑  "Hussainabad Clock tower, Ghanta Ghar - Lucknow". wikimapia.org. 2014-08-24 அன்று பார்க்கப்பட்டது.
2. ↑  Fredrick, Oliver (2017-05-28). "Lucknow's historic Hussainabad clock tower, others waiting to catch up with time". *Hindustan Times* (ஆங்கிலம்). 2019-05-19 அன்று மூலம் பரணிடப்பட்டது. 2019-05-19 அன்று பார்க்கப்பட்டது.
**ஹேஹகயதேசம்**  மகததேசத்திற்கு நேர் தெற்கிலும் சித்திரகூட மலை அடிவாரம் முதல், கிழக்கில் உத்கலதேசம் வரையிலும் பரவி தொடர்ந்து மகேந்திர மலை வரை பரவி இருந்த தேசம்.

இருப்பிடம்
----------

இந்த தேசத்தின் மேற்கு எல்லை பூமி உயர்ந்தும், கிழக்குபாகத்தில் மகாநதி உண்டாகுமிடத்தில் சரிவாய் சாய்ந்தும் மிகவும் நல்ல மண் வளத்துடன் இருக்கும் தேசமாகும். இந்த தேசத்தில் எப்போதும் மழை பெய்து கொண்டே இருக்கும்.

மலை, காடு, விலங்குகள்
---------------------

இந்த தேசத்தின் கிழக்குப்பாகத்தில் சிறு, சிறு குன்றுகளும், சிறு, சிறு காடுகளும் குறைவாயும், செழிப்பான நல்ல பூமி அதிகமாகவும் இருக்கும். இந்த மலைகளில் **சித்ரகூட மலை** என்னும் மலை மிகச்சிறந்தவை. இந்த மலைத்தொடருக்கு அருகில் **பகுரூபம்**என்னும் மலையும், தெற்கில் காஹள மலையும் உள்ளது. இம்மலைகளில் கொடிய விங்குகள் அதிகம் உண்டு.

நதிகள்
------

இந்த மகததேசத்தின் வடக்கில் **சித்ரகூட மலை**என்ற பெரியமலையும், அருகில் **மகாநதி** நதியும், **பகுரூபம்** மலையில் உருவாகும் நதியும் ஒன்று சேர்ந்து **ஹேஹயதேசத்திற்கு** வடமேற்கில் **சோணாநதி**யுடன் சேர்ந்து கிழக்குக் கடலில் வீழ்கிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 250 -
3. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 251 -
இலாபத்தை அதிகரிப்பதற்கான எடுத்துக்காட்டு வரைபடம்: ம்.
பொருளாதாரத்தில், **இலாபத்தை அதிகரிப்படுத்துதல் அல்லது உச்ச இலாபம்** (Profit maximization) என்பது குறுகிய கால அல்லது நீண்ட கால செயல்முறையாகும், இதன் மூலம் ஒரு நிறுவனம் விலை, உற்பத்திக் காரணிகள் மற்றும் வெளியீட்டு நிலைகளை நிர்ணயிக்கலாம், இது அதிகபட்ச மொத்த இலாபத்திற்கு வழிவகுக்கும். புதிய மரபுவழி பொருளாதாரத்தில், இது குறும்பொருளியலுக்கான முக்கிய அணுகுமுறையாக உள்ளது. இதில் நிறுவனம் ஒரு "பகுத்தறிவு முகவராக "கருதப்படுகிறது. நிறுவனமானது மொத்த இலாபத்தை அதிகரிக்க விரும்புகிறது. இலாப அதிகரிப்பு என்பது மொத்த வருவாய் மற்றும் மொத்தச் செலவு ஆகியவற்றின் வேறுபாடு ஆகும்.

மொத்தச் செலவு மற்றும் மொத்த வருவாயை அளவிடுவது பெரும்பாலும் நடைமுறைச் சாத்தியமற்றதாகும். ஏனெனில், உற்பத்தியின் அனைத்து மட்டங்களிலும் செலவுகளை தீர்மானிக்கத் தேவையான நம்பகமான தகவல்கள் நிறுவனங்களிடம் இல்லை. மாறாக, உற்பத்தியில் ஏற்படும் சிறிய மாற்றங்கள் வருவாய் மற்றும் செலவுகளை எவ்வாறு பாதிக்கின்றன என்பதை ஆராய்வதன் மூலம் அவர்கள் நடைமுறை அணுகுமுறையை மேற்கொள்கின்றனர். ஒரு நிறுவனம் ஒரு கூடுதல் யூனிட் தயாரிப்புகளை உற்பத்தி செய்யும் போது, அதை விற்பதன் மூலம் கிடைக்கும் கூடுதல் வருவாய் விளிம்பு வருவாய் எனப்படும் ( {\displaystyle {\text{MR}}} ), மற்றும் அந்த அலகு உற்பத்தி செய்வதற்கு ஏற்படும் கூடுதல் செலவு விளிம்பு செலவு என அழைக்கப்படுகிறது ( {\displaystyle {\text{MC}}} ) விளிம்பு வருவாய் விளிம்புச் செலவிற்குச் சமமாக இருக்கும் வகையில் வெளியீட்டின் நிலை இருக்கும்போது ( {\displaystyle {\text{MR}}={\text{MC}}} ), நிறுவனத்தின் மொத்த இலாபம் அதிகபட்சமாக இருக்கும் என்று கூறப்படுகிறது. விளிம்புநிலை வருமானம் விளிம்புச் செலவை விட அதிகமாக இருந்தால் ( {\displaystyle {\text{MR}}>{\text{MC}}} ), அதன் மொத்த லாபம் அதிகரிக்கப்படாது, ஏனெனில் நிறுவனம் கூடுதல் லாபத்தை ஈட்ட கூடுதல் அலகுகளை உருவாக்க முடியும். வேறு வார்த்தைகளில் கூறுவதானால், இந்த விஷயத்தில், அதன் மொத்த லாபம் அதிகரிக்கும் வரை அதன் வெளியீட்டு அளவை அதிகரிப்பது நிறுவனத்தின் "பகுத்தறிவு" ஆர்வத்தில் உள்ளது. மறுபுறம், விளிம்புநிலை வருவாய், விளிம்புநிலை செலவை விட குறைவாக இருந்தால் ( {\displaystyle {\text{MR}}<{\text{MC}}} ), அதன் மொத்த லாபம் அதிகரிக்கப்படாது. இவ்வாறான சமயத்தில், ஒரு "பகுத்தறிவு" நிறுவனம் அதன் மொத்த லாபம் அதிகரிக்கும் வரை அதன் வெளியீட்டு அளவைக் குறைக்கலாம்.

சான்றுகள்
---------

1. ↑  Karl E. Case; Ray C. Fair; Sharon M. Oster (2012), *Principles of Economics* (10 ed.), Prentice Hall, pp. 180&nbsp, – 181

வெளியிணைப்புகள்
---------------

* Profit Maximization in Perfect Competition by Fiona Maclachlan, Wolfram Demonstrations Project.
* Profit Maximization: The Comprehensive Guide by Richard Gulle, Techfunnel Project.
* Profit Maximisation by Tejvan Pettinger. [ Three Steps to Mastering Prescriptive Profit Maximization} by Riverlogic.
**சிறீ கூர்மம்** (Sri Kurmam) என்பது இந்தியாவின் ஆந்திரப் பிரதேசம், சிறீகாகுளம் அருகே உள்ள ஒரு கிராமமாகும். சிறீ கூர்மம் கிராமம் ஸ்ரீகாகுளம் நகரத்திலிருந்து தென்கிழக்கே 14.5 கிமீ தொலைவில் அமைந்துள்ளது. இது சிறீகாகுளம் மாவட்டத்தில் காரா மண்டலத்தில் உள்ளது. இந்துக் கடவுளான விஷ்ணுவின் கூர்ம அவதாரத்திற்காக அர்ப்பணிக்கப்பட்ட கூர்மநாதசுவாமி கோவிலின் நினைவாக இந்த கிராமத்துக்கு இப்பெயரிடப்பட்டது.

நிலவியல்
--------

சிறீ கூர்மம் 18° 16' N அட்சரேகையிலும், 84° 1' E தீர்க்கரேகையிலும், 17 மீட்டர் (59 அடி) உயரத்திலும் அமைந்துள்ளது.  இந்த இடம் வங்கக் கடலிருந்து 3 கிமீ தொலைவில் உள்ளது.

சிறீ கூர்மம் கோவில்
-------------------

 சிறீ கூர்மம் கோயிலின் மண்டபம்
சிறீ கூர்மம் (புனித ஆமை) ஒரு புகழ்பெற்ற யாத்ரீகத் தலமாகும். மேலும் இங்குள்ள ஆலயம் முழு இந்தியாவிலும் தனித்துவமானது. இக்கோயில் அதன் கட்டிடக்கலை அழகுக்காக அறியப்படுகிறது. மேலும், பொ.ச. 1281 தேதியிட்ட கோவிலில் உள்ள கல்வெட்டுகளின்படி பதினொன்றாம் நூற்றாண்டு முதல் பத்தொன்பதாம் நூற்றாண்டு வரையிலான பல கல்வெட்டுகளைக் கொண்டுள்ளது. கூர்ம சேத்திரத்தின் புனிதத் தலமானது ஜெகன்னாத புரியில் ஜெகன்னாத தேவரின் செல்வாக்கின் கீழ் ராமானுஜாச்சாரியாரால் மீண்டும் நிறுவப்பட்டது. பின்னர் இக்கோயில் விஜயநகரப் பேரரசின் ஆளுகைக்கு உட்பட்டிருந்தது. கல்வெட்டுகள் இப்பகுதியில் ஆதிக்கம் செலுத்திய வம்சங்களை வெளிச்சம் போட்டுக் காட்டுகின்றன. விஷ்ணுவின் இரண்டாவது அவதாரமான கூர்ம அவதாரமான கூர்மநாதருக்கு இந்த கோவில் அர்ப்பணிக்கப்பட்டுள்ளது.

இக்கோவிலில் தோலோத்சவம் முக்கியமான திருவிழாவாகும். இந்த விழாவில் 20,000க்கும் மேற்பட்ட பக்தர்கள் கூடுவார்கள்.

### கோவிலின் சிறப்பு

* பழமையான கோவிலான இது 9 மற்றும் 11 ஆம் நூற்றாண்டுகளுக்கு இடையில் அதன் பழமையான வடிவத்தில் கட்டப்பட்டது.
* மதுகேசுவரர், சோமேசுவரர், பீமேசுவரர் கோவில்களின் மும்மூர்த்திகள்.
* விஷ்ணு லிங்கம் இயற்கையாக செதுக்கப்பட்ட முகத்துடன் மதுசா மரத்தின் தண்டால் உருவானது.
* சிவப்புக் கல் சிற்பத்தின் கட்டிடக்கலை பிரம்மாண்டம்.
* அழகான வம்சதாரா நதிக்கரையில் அமைந்துள்ளது.
* கோவில் குளத்திற்கு அருகில் ஆமைகள் சரணாலயமும் உள்ளது

சான்றுகள்
---------

விக்கிமீடியா பொதுவகத்தில்,  
 ***சிறீ கூர்மம்***   
என்பதின் ஊடகங்கள் உள்ளன. 


1. ↑  Falling Rain Genomics.
**மாத்தளை பாக்கியம் தேசிய கல்லூரி** (Pakkiyam National College) என்பது இலங்கையின் மாத்தளை மாவட்டத்தில் உள்ள ஒரு கல்லூரியாகும். இது ஒரு பெண்கள் கல்லூரி. மகாத்மா காந்தி இலங்கை வருகை தந்தபோது, மாத்தளை வந்து 1927ஆம் ஆண்டு மே 16ஆம் நாள் இப்பாடசாலைக்கான அடிக்கல்லை நாட்டிவைத்தார். அதன் நினைவுச்சின்னமாக காந்தி மண்டபம் என்னும் ஒரு மண்டபம் கட்டப்பட்டுள்ளது.

இக்கல்லூரியானது கந்தசாமி, பாக்கியம் கந்தசாமி ஆகியோரால் நிறுவப்பட்டதாகும். இது 1929 செப்டெம்பர் 9 அன்று சேர் பொன்னம்பலம் இராமநாதனால் திறந்து வைக்கப்பட்டது. இப்பாடசாலையின் முதல் மாணவி விமலராணி கந்தசாமி ஆவார்.

1929இலிருந்து கல்லூரி முதல்வர்கள்
---------------------------------

* லேய்லாண்டா (Leylanda), முதல்வராகப் பிரித்தானியாவிலிருந்து ஒரு பெண்.
* இலெச்சுமியம்மாள், கேரளாவிலிருந்து.
* கல்ட் கிரெட், பிரித்தானிய ஆங்கிலப் பெண்மணி.
* குளோரி நீல்சு, ஆங்கிலம் பயிற்றப்பட்ட இலங்கைத் தமிழர்.

### 1929 முதல் 1962 வரை இருந்த நான்கு அதிபர்கள்

* வெண்டபொனா (Wendapona) (1952-1955)
* டேவிட் (1955-1962)
* ய. கனகசபை (1962)

### அரசுப் பள்ளியாக மாற்றப்பட்ட பின்னர்

* சின்னையா (1962-1973)
* சு. இராசரத்தினம்
* ந. நாகமணி (1973)
* அபேசேகர (1974 -1992)
* செகதாம்பாள் நாகேந்திரன் (1993-02-15இலிருந்து)

இன்றைய பாக்கியம் கல்லூரி
------------------------

இன்றைய பாக்கியம் தேசிய கல்லூரியின் அதிபராக, சுலோசனா பஞ்சேந்திரராசன் கடமையாற்றுகிறார். தற்போது அங்கே ஏறத்தாழ ஆயிரத்து ஐந்நூறுக்கும் மேற்பட்ட மாணவர்கள் கல்வி கற்றுக்கொண்டிருக்கின்றனர். எழுபதுக்கும் மேற்பட்ட ஆசிரியர்கள் கடமையாற்றுகின்றனர். ஒன்று முதல் ஐந்தாம் வகுப்புகள் வரை கலவன் வகுப்புகளாகவும் ஆறு முதல் உயர்தரம் வரை மாணவிகளை மட்டும் கொண்டதாகவும் இப்பள்ளியானது அமைந்துள்ளது. இங்கு மாற்றுத்திறனாளிப் பிள்ளைகளுக்கான வகுப்புகளும் 2015ஆம் ஆண்டிலிருந்து ஆரம்பிக்கப்பட்டுள்ளது.

### உயர்தர வகுப்புகள்

மாத்தளையில் சிறந்த உயர்தரப் பெறுபேறுகளைப் பாக்கியம் தேசிய கல்லூரி பெற்றுள்ளது. இப்பாடசாலையில் உயர்தரத்தில் கலைப்பிரிவு, வர்த்தகப்பிரிவு, கணிதப்பிரிவு, விஞ்ஞானப்பிரிவு என்பன காணப்படுகின்றன. உயர்தரத்தில் மருத்துவபீடம், பொறியியற் பீடம், சட்டபீடம், கலைப்பீடம் போன்றவற்றுக்கு ஆண்டுதோறும் மாணவர்கள் இணைகின்றனர்.[]

### கல்லூரிக் கீதம்

வளமிகு மாத்தளை மாநகர் நடுவே 

சுடர் விடும் நமது கல்லூரி
பாக்கிய வித்தியாலயமென்னும் பெயரால்

பண்பை உயர்த்து நல்லேணி
தமிழொடு ஆங்கில சிங்கள மொழிகள்

பயிற்றிடும் உத்தம பள்ளி
மும்மதம் போற்று நற் கோயில்-பல 

பண்புகள் பயிற்றிடுமாமே-உயர்
கலைகளை வளர்த்திடுமாமே

மலைகளும் நதிகளும் மிகு நகர்க்கணியாய்த்
திகழ்ந்து நீ ஒளி விடுவாயே  

வாழ்க! வாழ்க! வாழ்க!  

பாக்கிய வித்தியாலயம் வாழ்க!

மேற்கோள்கள்
-----------

1. ↑  "மகாத்மா காந்தி அவர்கள் அடிக்கல் நாட்டல்". 2013-06-15 அன்று மூலம் பரணிடப்பட்டது. 13 சூலை 2015 அன்று பார்க்கப்பட்டது.
2. ↑  "Pakkiyam National College is The first Hindu English Medium School in the Central Province". 2008. 2015-07-20 அன்று மூலம் பரணிடப்பட்டது. 14 சூலை 2015 அன்று பார்க்கப்பட்டது.
**ஜூலி கரோலின் கோல்மேன்** (Julie Caroline Hollman) (பிறப்பு: 1977 பிப்ரவரி 16 பீட்டர்பரோ ) இங்கிலாந்தின் பீட்டர்பரோவில் பிறந்த இவர் ஓர் ஆங்கில ஹெப்டாத்லான் வீரராவார்.. 

இவர் டீப்பிங் செயின்ட் ஜேம்ஸ் என்ற இடத்தில் வளர்ந்தார். தி டீப்பிங்ஸ் பள்ளியில் பயின்றார். இவரது சகோதரி அன்னேயும் ஒரு ஹெப்டாத்லான் வீரராவார். இவரது தாயார் கரோல் பீட்டர்பரோ தடகள கிளப்பில் புரூனல் பல்கலைக்கழகத்தில் புவியியலும் சுற்றுச்சூழல் சிக்கலும் என்றப் பாடத்துடன் விளையாட்டு அறிவியலில் இளங்கலை அறிவியல் பட்டம் பெற்றார். 

இவர் 2002 பொதுநலவாய விளையாட்டுப் போட்டிகளில் ஐந்தாவது இடத்தையும், 2003 உலகப் போட்டிகளில் பதினான்காவது இடத்தையும், 2006 பொதுநலவாய போட்டிகளில் ஆறாவது இடத்தையும் பிடித்தார்.  மேலும், 2008 ஒலிம்பிக் போட்டிகளில் 32 வது இடம் பிடித்தார். இவர் போட்டியிட்ட மகளிர் டெகத்லானுக்கு பிரிட்டிசு சாதனை படைத்தவராவராக இருந்தார். 

இவரது தனிப்பட்ட சிறந்த முடிவு 6135 புள்ளிகள். இது 2002 சூன் மாதத்தில் கோட்சியில் அடைந்தார். இவர் பிர்ச்ஃபீல்ட் ஆரியர்ஸ் அணியின் உறுப்பினராக இருக்கிறார்.

குறிப்புகள்
-----------

* ஐ.ஏ.ஏ.எஃபில் இடம்பெறும் ஜூலி கோல்மேன்-இன் குறிப்புப் பக்கம்
* 2006 Commonwealth Games profile பரணிடப்பட்டது 2012-10-03 at the வந்தவழி இயந்திரம்
* BBC Profile

1. ↑  "Brunel athletes head for Melbourne". *Brunel University London*. 3 February 2006. 29 January 2019 அன்று பார்க்கப்பட்டது.
2. ↑  "2006 Commonwealth Games results - women's heptathlon". 2016-03-03 அன்று மூலம் பரணிடப்பட்டது. 2020-09-02 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு: மக்கள் இதை விக்கித்தரவில் தொகுக்கவும் | 
* World Athletics

 |
**சிறீ கொம்மினேனி** (பிறப்பு கொம்மினேனி சீனிவாச சக்ரவர்த்தி) (13 செப்டம்பர் 1966 - 18 ஏப்ரல் 2015) ஒரு இந்திய திரைப்பட இசையமைப்பாளரும், பின்னணி பாடகரும், தொலைக்காட்சி தொகுப்பாளரும் ஆவார். தெலுங்குத் திரைப்படங்களில் தனது படைப்புகளுக்கு பெயர் பெற்ற இவர்,    மூத்த இசையமைப்பாளர் கே. சக்ரவர்த்தியின் மகனாவார். 1995ஆம் ஆண்டு ஜெமினி ஜெமினி தொலைக்காட்சியில்]] ஒளிபரப்பப்பட்ட "அந்தாக்சரி" என்ற பாடல் நிகழ்ச்சியின் முன்னணி தொகுப்பாளராக இருந்தார்.

2005இல் வெளியான *சக்ரம்* திரைப்படத்திலிருந்து "ஜகமந்தா குடும்பம் நாதி" படத்திற்காக இவர் குரல் கொடுத்திருந்தார். மணி மணி, லிட்டில் சோல்ஜர்ஸ், சிந்தூரம், அனகனகா ஒக ரோஜு, ஆவிட மா ஆவிட, காயம், அம்மூரு போன்ற படங்களுக்கான வெற்றிப் பாடல்களில் இவர் மிகவும் பிரபலமானவர்.

கல்வி
-----

இவர், மணிப்பால் தொழிற்நுட்பக் கழகத்தில் தொழில்துறை பொறியியலில் பட்டம் பெற்றவர்.

இறப்பு
------

சிறுநீரகச் செயலிழப்பு காரணமாக ஏப்ரல் 18, 2015 அன்று ஐதராபாத்தில் இறந்தார்.

மேற்கோள்கள்
-----------

1. 1 2 3  "Sri Kommineni". *Tolly Movies*. 18 April 2015 அன்று மூலம் பரணிடப்பட்டது. 18 April 2015 அன்று பார்க்கப்பட்டது.
2. 1 2 3 4  "ఇండస్ట్రీ నన్ను అర్థం చేసుకోలేదు! – శ్రీ". *Sakshi.com*. 1 July 2017 அன்று பார்க்கப்பட்டது.
3. 1 2 3  "Telugu Cinema Etc". *Idlebrain.com*. 1 July 2017 அன்று பார்க்கப்பட்டது.
4. ↑  Cinemas, Telugu. "Music Director Sri Super Hit Songs". *Telugucinemas.in*. 1 July 2017 அன்று பார்க்கப்பட்டது.
5. ↑  Cinemas, Telugu. "Music Director Sri is No More". *Telugucinemas.in*. 1 July 2017 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |
**சிறீ கிருட்டிண தேவராய பாசா நிலையம் (Sri Krishna Devaraya Bahasha Nilayam )** முன்பு சிறீ கிருட்டிண தேவராய ஆந்திர பாசா நிலையம் என்று அழைக்கப்பட்டது. இது தெலங்காணாவின் பழமையான அரசு சாரா நூலகங்களில் ஒன்றாகும்.

வரலாறு
------

1901 செப்டம்பர் 1 ஆம் தேதி இந்த நூலகம் தொடங்கப்பட்டது. பாசா நிலையம் 1927ஆம் ஆண்டில் அதன் வெள்ளி விழாவை புர்குல ராமகிருட்டிண ராவ் அதன் செயலாளராக இருந்தபோது கொண்டடாடியது. 1952ஆம் ஆண்டில் பர்குலா முதல்வரானபோது தங்க விழாவையும் கொண்டாடியது. கவிஞர் பரிசு பெற்ற சிறீபாத கிருட்டிண சாஸ்திரி தங்க விழா கொண்டாட்டங்களை திறந்து வைத்தார். நிலையம் 2001ஆம் ஆண்டில் அதன் நூற்றாண்டு விழாவைக் கொண்டாடியது. மதிராஜு லட்சுமி நரசிம்மராவ், கடந்த 50 ஆண்டுகளுக்கும் மேலாக நிலையத்தின் செயலாளராக இருக்கிறார். 

இந்த நிறுவனத்தை அதன் தொடக்க ஆண்டுகளில் நிறுவுவதற்கும் பலப்படுத்துவதற்கும் சம்பந்தப்பட்ட முன்னணி நபர்களில் முனகல ராஜா, நயனி வெங்கட ரங்க ராவ், பிரபல ஆராய்ச்சியாளர்-வரலாற்றாசிரியர் கோமர்ராஜு லட்சுமண ராவ், பல்வஞ்சாவின் பர்தசாரதி அப்பராவ் பகதூர், சுராவரம் பிரதாப ரெட்டி, மடபதி ஹனுமந்த ராவ், புர்குல ராமகிருஷ்ண ராவ், ஆதிராஜரா ராவ் போன்றோர் அடங்குவர். 

பாசா நிலயம் நிசாமின் ஆட்சிக்கு எதிரான தேசியவாத போராட்டத்தின் தொட்டிலாகவும், தெலுங்கு மொழிக்கான மையமாகவும் இருந்தது. அரசியல், இலக்கியம் மற்றும் கலாச்சாரத்தில் உள்ள பெரிய மனிதர்கள் இங்குள்ள கூட்டத்தில் உரையாற்றுவது ஒரு பாக்கியமாக கருதினர்.

சேகரிப்பு
---------

சுமார் 40,000 ஒற்றைப்படை புத்தகங்கள் மற்றும் பழைய செய்தித்தாள்கள் மற்றும் பத்திரிகைகள் உள்ளன. சுந்தராய விக்னனா கேந்திரம் நூலகம் பாதுகாப்பு, ஆட்டோமேஷன் மற்றும் மின்னணு வினையூக்கத்தில் உதவுகிறது. தெலுங்கு தேசம் கட்சி ஆட்சியின் போது ஆந்திர அரசு தாராளமாக நிதியளிப்பதன் மூலம் நான்கு மாடி புதிய கட்டிடம் கட்டப்பட்டு வருகிறது.

மேலும் காண்க
------------

* மாநில மத்திய நூலகம், ஹைதராபாத்

குறிப்புகள்
-----------

1. ↑  "Andhra Bhasha Nilayam demolished in The Hindu". 2008-03-22 அன்று மூலம் பரணிடப்பட்டது. 2020-04-10 அன்று பார்க்கப்பட்டது. Unknown parameter `|=` ignored (உதவி)
2. ↑  "Library that continues to inspire". 21 July 2011 அன்று மூலம் பரணிடப்பட்டது. 16 December 2009 அன்று பார்க்கப்பட்டது.